CELEX: 32014R1259
Language: sk
Date: 2014-11-24 00:00:00
Title: Vykonávacie nariadenie Komisie (EÚ) č. 1259/2014 z  24. novembra 2014 o úhrade rozpočtových prostriedkov prenesených z rozpočtového roku 2014 v súlade s článkom 26 ods. 5 nariadenia Európskeho parlamentu a Rady (EÚ) č. 1306/2013

26.11.2014   
            
            
               SK
            
            
               Úradný vestník Európskej únie
            
            
               L 339/1
            
         VYKONÁVACIE NARIADENIE KOMISIE (EÚ) č. 1259/2014
   z 24. novembra 2014
   o úhrade rozpočtových prostriedkov prenesených z rozpočtového roku 2014 v súlade s článkom 26 ods. 5 nariadenia Európskeho parlamentu a Rady (EÚ) č. 1306/2013
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1306/2013 zo 17. decembra 2013 o financovaní, riadení a monitorovaní spoločnej poľnohospodárskej politiky, ktorým sa zrušujú nariadenia Rady (EHS) č. 352/78, (ES) č. 165/94, (ES) č. 2799/98, (ES) č. 814/2000, (ES) č. 1290/2005 a (ES) č. 485/2008 (1), a najmä na jeho článok 26 ods. 6,
   po porade s Výborom pre poľnohospodárske fondy,
   keďže:
   
               (1)
            
            
               V súlade s článkom 169 ods. 3 nariadenia Európskeho parlamentu a Rady (EÚ, Euratom) č. 966/2012 (2) sa neviazané rozpočtové prostriedky na akcie uvedené v článku 3 ods. 1 nariadenia Rady (ES) č. 1290/2005 (3) môžu preniesť do nasledujúceho rozpočtového roku. Takýto prenos sa obmedzuje na 2 % pôvodných rozpočtových prostriedkov a na výšku úpravy priamych platieb, ako sa uvádza v článku 11 nariadenia Rady (ES) č. 73/2009 (4), ktorá sa uplatňovala počas predchádzajúceho rozpočtového roku. To môže viesť k dodatočnej platbe konečným prijímateľom, ktorí podliehali tejto úprave.
            
         
               (2)
            
            
               V súlade s článkom 26 ods. 5 nariadenia (EÚ) č. 1306/2013, odchylne od článku 169 ods. 3 nariadenia (EÚ, Euratom) č. 966/2012, musia členské štáty uhradiť rozpočtové prostriedky prenesené konečným prijímateľom, na ktorých sa v rozpočtovom roku, do ktorého sa rozpočtové prostriedky prenášajú, vzťahuje miera úpravy. Táto úhrada sa vzťahuje len na konečných prijímateľov v tých členských štátoch, v ktorých sa uplatnila finančná disciplína (5) v predchádzajúcom rozpočtovom roku.
            
         
               (3)
            
            
               Okrem toho v súlade s článkom 26 ods. 7 nariadenia (EÚ) č. 1306/2013 sa akákoľvek nepoužitá suma z rezervy na krízové situácie v odvetví poľnohospodárstva podľa článku 25 uvedeného nariadenia musí uhradiť v súlade s článkom 26 ods. 5 uvedeného nariadenia.
            
         
               (4)
            
            
               V súlade s článkom 1 ods. 1 nariadenia Rady (EÚ) č. 1181/2013 (6) sa uplatňuje finančná disciplína, ktorá sa vzťahuje na priame platby, pokiaľ ide o kalendárny rok 2013.
            
         
               (5)
            
            
               O rezervu na krízové situácie nebolo do 15. októbra 2014 požiadané, z čoho vyplýva, že suma, ktorá je k dispozícii v rezerve v rámci rozpočtu EPZF na rok 2014, sa v tomto rozpočtovom roku nepoužije. Okrem toho na základe čerpania rozpočtových prostriedkov EPZF na rok 2014 v rámci spoločného hospodárenia v období od 16. októbra 2013 do 15. októbra 2014 a predpokladaného čerpania v rámci priameho hospodárenia v období od 1. januára 2014 do 31. decembra 2014 zostanú v rozpočte EPZF na rok 2014 dodatočné neviazané rozpočtové prostriedky.
            
         
               (6)
            
            
               Na základe výkazov výdavkov členských štátov za obdobie od 16. októbra 2013 do 15. októbra 2014 predstavuje zníženie v rámci finančnej disciplíny, ktoré členské štáty v rozpočtovom roku 2014 účinne uplatňovali, 868,2 mil. EUR.
            
         
               (7)
            
            
               Preto na základe rozhodnutia Komisie v súlade s článkom 169 ods. 3 piatym pododsekom nariadenia (EÚ, Euratom) č. 966/2012 sa do rozpočtového roku 2015 môžu preniesť nepoužité rozpočtové prostriedky zodpovedajúce sume finančnej disciplíny vo výške 868,2 mil. EUR uplatňovanej v rozpočtovom roku 2014, ktorá nepresahuje 2 % pôvodných rozpočtových prostriedkov týkajúcich sa akcií uvedených v článku 3 ods. 1 nariadenia (ES) č. 1290/2005.
            
         
               (8)
            
            
               S cieľom zabezpečiť, aby úhrada uvedených rozpočtových prostriedkov konečným prijímateľom ostala primeraná výške úpravy finančnej disciplíny, je vhodné, aby Komisia určila sumy dostupné členským štátom na úhradu.
            
         
               (9)
            
            
               S cieľom zabrániť tomu, aby členské štáty boli nútené urobiť dodatočnú platbu na uvedenú úhradu, toto nariadenie sa musí uplatňovať od 1. decembra 2014. V dôsledku toho sumy stanovené v tomto nariadení sú konečné a uplatňujú sa bez toho, aby bolo dotknuté uplatňovanie znížení v súlade s článkom 41 ods. 1 nariadenia (EÚ) č. 1306/2013, a bez toho, aby boli dotknuté akékoľvek iné úpravy, ktoré sa berú do úvahy v rozhodnutí o mesačných platbách týkajúcich sa výdavkov uskutočnených platobnými agentúrami členských štátov za október 2014 v súlade s článkom 18 ods. 3 nariadenia (EÚ) č. 1306/2013, ako aj všetky zrážky a dodatočné platby v súlade s článkom 18 ods. 4 uvedeného nariadenia alebo akékoľvek rozhodnutia, ktoré sa prijmú v rámci postupu zúčtovania.
            
         
               (10)
            
            
               V súlade s článkom 169 ods. 3 nariadenia (EÚ, Euratom) č. 966/2012 sa neviazané rozpočtové prostriedky môžu preniesť iba do nasledujúceho rozpočtového roku. Je preto vhodné, aby Komisia určila dátumy oprávnenosti výdavkov členských štátov na úhradu v súlade s článkom 26 ods. 5 nariadenia (EÚ) č. 1306/2013, a to so zreteľom na poľnohospodársky rozpočtový rok, tak ako je vymedzené v článku 39 uvedeného nariadenia.
            
         
               (11)
            
            
               S cieľom zohľadniť krátke časové obdobie medzi oznámením čerpania rozpočtových prostriedkov EPZF na rok 2014 členskými štátmi v rámci spoločného hospodárenia v období od 16. októbra 2013 do 15. októbra 2014 a potrebou uplatňovať toto nariadenie od 1. decembra 2014 by toto nariadenie malo nadobudnúť účinnosť dňom jeho uverejnenia v Úradnom vestníku Európskej únie,
            
         PRIJALA TOTO NARIADENIE:
   Článok 1
   Sumy rozpočtových prostriedkov, ktoré budú prenesené z rozpočtového roku 2014 v súlade s článkom 169 ods. 3 nariadenia (EÚ, Euratom) č. 966/2012 a ktoré sú podľa článku 26 ods. 5 nariadenia (EÚ) č. 1306/2013 k dispozícii členským štátom na úhradu konečným prijímateľom, ktorí podliehajú v rozpočtovom roku 2015 miere úpravy v súlade s vykonávacím nariadením Komisie (EÚ) č. 1227/2014 (7), sú stanovené v prílohe k tomuto nariadeniu.
   Sumy, ktoré budú prenesené, podliehajú rozhodnutiu Komisie o prenose v súlade s článkom 169 ods. 3 piatym pododsekom nariadenia (EÚ) č. 966/2012.
   Článok 2
   Výdavky členských štátov v súvislosti s úhradou prenesených rozpočtových prostriedkov budú oprávnené na financovanie Úniou, len ak príslušné sumy boli vyplatené prijímateľom do 16. októbra 2015.
   Článok 3
   Toto nariadenie nadobúda účinnosť dňom jeho uverejnenia v Úradnom vestníku Európskej únie.
   Uplatňuje sa od 1. decembra 2014.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 24. novembra 2014
      
         
            Za Komisiu
         
         
            v mene predsedu
         
         Jerzy PLEWA
         
            generálny riaditeľ pre poľnohospodárstvo a rozvoj vidieka
         
      
   
   
      (1)  Ú. v. EÚ L 347, 20.12.2013, s. 549.
   
      (2)  Nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (Ú. v. EÚ L 298, 26.10.2012, s. 1).
   
      (3)  Nariadenie Rady (ES) č. 1290/2005 z 21. júna 2005 o financovaní spoločnej poľnohospodárskej politiky (Ú. v. EÚ L 209, 11.8.2005, s. 1).
   
      (4)  Nariadenie Rady (ES) č. 73/2009 z 19. januára 2009, ktorým sa ustanovujú spoločné pravidlá režimov priamej podpory pre poľnohospodárov v rámci spoločnej poľnohospodárskej politiky a ktorým sa ustanovujú niektoré režimy podpory pre poľnohospodárov (Ú. v. EÚ L 30, 31.1.2009, s. 16).
   
      (5)  Finančná disciplína sa neuplatňuje v Bulharsku, Chorvátsku a Rumunsku v súlade s článkom 8 ods. 2 nariadenia Európskeho parlamentu a Rady (EÚ) č. 1307/2013 zo 17. decembra 2013, ktorým sa ustanovujú pravidlá priamych platieb pre poľnohospodárov na základe režimov podpory v rámci spoločnej poľnohospodárskej politiky a ktorým sa zrušuje nariadenie Rady (ES) č. 637/2008 a nariadenie Rady (ES) č. 73/2009 (Ú. v. EÚ L 347, 20.12.2013, s. 608).
   
      (6)  Nariadenie Rady (EÚ) č. 1181/2013 z 19. novembra 2013, ktorým sa určuje miera úpravy priamych platieb ustanovená v nariadení Rady (ES) č. 73/2009, pokiaľ ide o kalendárny rok 2013, a ktorým sa zrušuje vykonávacie nariadenie Komisie (EÚ) č. 964/2013 (Ú. v. EÚ L 313, 22.11.2013, s. 13).
   
      (7)  Vykonávacie nariadenie Komisie (EÚ) č. 1227/2014 zo 17. novembra 2014, ktorým sa určuje miera úpravy priamych platieb podľa nariadenia Rady (ES) č. 73/2009, pokiaľ ide o kalendárny rok 2014, a ktorým sa zrušuje vykonávacie nariadenie Komisie (EÚ) č. 879/2014 (Ú. v. EÚ L 331, 18.11.2014, s. 6).
   
      PRÍLOHA
      Disponibilné sumy na úhradu prenesených rozpočtových prostriedkov
      
                  (EUR)
               
            
                  Belgicko
               
               
                  13 551 741
               
            
                  Česká republika
               
               
                  21 168 544
               
            
                  Dánsko
               
               
                  23 196 648
               
            
                  Nemecko
               
               
                  125 613 712
               
            
                  Estónsko
               
               
                  1 999 607
               
            
                  Írsko
               
               
                  27 196 811
               
            
                  Grécko
               
               
                  35 594 447
               
            
                  Španielsko
               
               
                  110 713 618
               
            
                  Francúzsko
               
               
                  193 513 120
               
            
                  Taliansko
               
               
                  71 006 784
               
            
                  Cyprus
               
               
                  689 016
               
            
                  Lotyšsko
               
               
                  2 262 601
               
            
                  Litva
               
               
                  6 011 809
               
            
                  Luxembursko
               
               
                  813 093
               
            
                  Maďarsko
               
               
                  26 861 237
               
            
                  Malta
               
               
                  64 499
               
            
                  Holandsko
               
               
                  19 962 029
               
            
                  Rakúsko
               
               
                  13 848 862
               
            
                  Poľsko
               
               
                  36 451 389
               
            
                  Portugalsko
               
               
                  13 001 479
               
            
                  Slovinsko
               
               
                  1 777 463
               
            
                  Slovensko
               
               
                  8 891 177
               
            
                  Fínsko
               
               
                  11 301 184
               
            
                  Švédsko
               
               
                  15 739 925
               
            
                  Spojené kráľovstvo
               
               
                  86 964 834